એવી જ રીતે, ટિકિટ ચેકર કોઈ પણ એકલી મહિલા ટિકિટ વગર મુસાફરી કરતી હશે તો પણ એને ટ્રેનમાંથી નીચે ઉતારી નહીં શકે. રેલવે વહીવટીતંત્ર તરફથી ટિકિટ ચેકરોને આ વિશે કડક સૂચના-આદેશો આપી દેવામાં આવ્યા છે. રેલવે બોર્ડે ત્રણ દાયકા જૂના આ નિયમને હવે સખ્તાઈપૂર્વક લાગુ કરવાનું નક્કી કર્યું છે. કહેવાય છે કે, આ કાયદા વિશે ઘણા રેલવે કર્મચારીઓ – એટલે કે ટિકિટ ચેકરો, ગાર્ડ અને સ્ટેશન માસ્તરોને તેમજ મહિલા યાત્રીઓને પણ ખબર નથી.